२०२६ चिली वनाग्निकाण्ड

१६ जनवरी २०२६ (पौष शुक्ल पक्ष सप्तमी / अष्टमी, विक्रम संवत् २०८२) को चिली के बियोबियो तथा ञुब्ले क्षेत्रों में व्यापक वनाग्नियाँ भड़क उठीं। २१ जनवरी २०२६ (माघ कृष्ण द्वितीया/तृतीया) तक इन अग्निकाण्डों ने १,१०,००० एकड़ (४५,००० हेक्टेयर) से अधिक क्षेत्र को भस्म कर दिया। इन अग्निकाण्डों में २१ व्यक्तियों की मृत्यु हुई तथा ५०,००० से अधिक लोगों को अपने घरों से सुरक्षित स्थानों की ओर पलायन करना पड़ा। क्षेत्र में कुल ७५ अग्निकाण्डों की सूचना प्राप्त हुई, जिनमें से २० जनवरी २०२६ तक ३३ सक्रिय थे।

 और पेन्को नगरों सहित कॉन्सेप्सिओन के कुछ मुहल्लों को भीषण क्षति पहुँची। कुल ३२५ आवास नष्ट हुए, बियोबियो में ३०० तथा ञुब्ले में २५। चिली के राष्ट्रपति गैब्रिएल बोरिक ने बियोबियो और ञुब्ले में आपदा‑स्थिति की घोषणा की तथा शासन‑स्तरीय सहायता का आश्वासन दिया।

 पृष्ठभूमि 
अग्निकाण्डों से पूर्व यह क्षेत्र अत्यधिक ताप‑लहर से प्रभावित था, जहाँ तापमान ३८ अंश सेल्सियस से ऊपर पहुँच गया था। अग्निकाण्डों के प्रारम्भ से ठीक पहले तापमान २८ अंश सेल्सियस तक था तथा पवन‑वेग ४०–५० किमी प्रति घण्टा की गति से बह रहा था। प्रतिकूल परिस्थितियों के कारण रात्रि में अग्निशमन तथा राहत‑कार्य प्रारम्भ नहीं हो सके और प्रातः तक विलम्बित रहे।

 अग्निकाण्ड 
अंगूठाकार|१८ जनवरी को घटित चिली के वनाग्नि प्रसार का उपग्रह चित्र, जिसे ‘’ द्वारा अवलोकित किया गया।
१६ जनवरी २०२६ को बियोबियो तथा ञुब्ले क्षेत्रों में अनेक स्थानों पर वनाग्नियाँ भड़क उठीं, जिनसे लगभग २१ जनहानि हुई, ७५ व्यक्ति घायल हुए तथा ८०० से अधिक संरचनाएँ और अनेक वाहन नष्ट हो गए। ५०,६०० से अधिक लोगों को सुरक्षित स्थानों पर ले जाया गया। अंगोल क्षेत्र में अग्निशमन‑कार्य के समय अपराधियों के एक समूह ने एक अग्निशमन‑वाहन पर हमला किया।

 परिणाम 
इन अग्निकाण्डों ने तटीय नगर लिरकेन का अधिकांश भाग तथा पेन्को के कुछ अंशों, जो कोन्सेप्सियोन महानगरीय क्षेत्र का अंग हैं, पूर्णतः नष्ट कर दिए। बियोबियो में १८ तथा ञुब्ले में १ मृत्यु की पुष्टि हुई। नौ सक्रिय आश्रयों में ६३० से अधिक लोग शरण लिए हुए थे तथा १,५०० व्यक्ति निराश्रित हो गए। बियोबियो में लगभग ६१ तथा ञुब्ले में १४ घायल व्यक्तियों का चिकित्सालयों में उपचार किया गया। २०,००० से अधिक लोग सम्पत्ति‑हानि से प्रभावित हुए तथा लगभग ८०० घर नष्ट हुए।

ञुब्ले में लगभग १४० घरों की क्षति का मूल्यांकन किया जा रहा था। कोन्सेप्सियोन नगर बढ़ती हुई अग्नि‑रेखाओं से संकटग्रस्त था और नगर‑सीमा के बाहरी भागों में कुछ संरचनाएँ जलकर नष्ट हो गईं। सबसे विशाल अग्निकाण्ड ‘त्रिनितारियास’ ने २३ किमी से अधिक क्षेत्र को जला दिया और ३,००० से अधिक घरों तथा एक गैस‑संयन्त्र को संकट में डाल दिया।
अंगूठाकार|एन‑१३७‑सी‑जी, जो दृश्य सामग्री में प्रदर्शित कूल्सन एविएशन का बोइंग ७३७ ‘फ़ायरलाइनर’ विमान है, वर्ष २०१९ में भिन्न बाह्य रंग रूप के साथ चित्रित।
ड्रोन‑दृश्यों में मार्ग पर रखे छह शव‑थैले, अग्निशमन कर रहा एक बोइंग ७३७–३०० विमान तथा अनेक जले हुए घर‑वाहन दिखाई दिए। राष्ट्रपति गैब्रिएल बोरिक ने दोनों क्षेत्रों में आपात‑स्थिति की घोषणा की। लगभग ३,००० अग्निशमन‑कर्मी तैनात किए गए। क्षेत्र में ७५ अग्निकाण्डों की सूचना थी, जिनमें से २० जनवरी २०२६ तक ३३ सक्रिय थे। २१ जनवरी २०२६ तक ४५,००० एकड़ से अधिक क्षेत्र जल चुका था।

चिली शासन की प्रतिक्रिया को अनेक स्थानीय जन‑प्रतिनिधियों तथा नगर‑अध्यक्षों ने धीमा बताया। पेन्को के नगराध्यक्ष रोड्रिगो वेरा ने कहा कि वे चार घण्टों से स्थल पर उपस्थित थे, परन्तु शासन‑स्तरीय उपस्थिति न होने से उनका नगर जलता रहा।

२१ जनवरी को चिली पुलिस ने एक व्यक्ति को एक वनाग्नि को जानबूझकर प्रारम्भ करने के सन्देह में गिरफ़्तार किया। सुरक्षा‑मन्त्री लुईस कोर्देरो के अनुसार उस व्यक्ति ने गेहूँ के खेत में द्रव‑त्वरक का प्रयोग कर आग लगाई थी। उसके पास से पाँच लीटर ईंधन बरामद किया गया। उसे प्रातःकाल पेरकेन्को नगर (अराउकानिया क्षेत्र, बियोबियो के दक्षिण) में गिरफ़्तार किया गया।

 व्यक्तिगत अग्निकाण्ड 
२२ जनवरी २०२६, ०८:४१ पूर्वाह्न भारतीय मानक समय (०३:११ यूटीसी, ००:११ स्थानीय समय) तक की स्थिति
नामदग्ध क्षेत्रक्षेत्रस्थितित्रिनितारियास१५,४३० हे॰ (३८,१०० एकड़)बियोबियोसक्रियरान्चो चिको७,१८० हे॰ (१७,७०० एकड़)बियोबियोसक्रियपेरालेस बियोबियो५,१०० हे॰ (१३,००० एकड़)ञुब्लेसक्रियरुकाहुए सुर४,१२० हे॰ (१०,२०० एकड़)बियोबियोसक्रियसान लोरेन्ज़ो३,८६० हे॰ (९,५०० एकड़)बियोबियोसक्रियअल्बोयांको१,९४० हे॰ (४,८०० एकड़)ला अराउकानियासक्रियमोन्ते नेग्रो१,५०० हे॰ (३,७०० एकड़)ञुब्लेसक्रियकोदिहुए७९० हे॰ (२,००० एकड़)ला अराउकानियासक्रियबोलिल्चे६६० हे॰ (१,६०० एकड़)ला अराउकानियानियन्त्रितएल कार्डाल६६० हे॰ (१,६०० एकड़)ञुब्लेनियन्त्रितसान क्रूज़ पान ग्रान्दे६५० हे॰ (१,६०० एकड़)ला अराउकानियासक्रियराहुइल बाजो५०० हे॰ (१,२०० एकड़)ञुब्लेसक्रिय

 सम्बन्धित विषय 



 सन्दर्भ 

श्रेणी: चिली
श्रेणी: आग
श्रेणी: अग्नि
श्रेणी: अग्निकांड
श्रेणी: अग्निकाण्ड
श्रेणी: दक्षिण अमेरिका
श्रेणी: वन
श्रेणी: २०२६